Борис Младенов-Young
Изрекъл мъдрост философ голям…

chitanka.info

Изрекъл мъдрост философ голям

(Кога и кой? — загубил съм представа):

„Една чаша живот на всички нам

природата на този свят ни дава.

На тебе само той принадлежи.

На волята си господарят ти си.

Дали ще му се насладиш или

ще го опропастиш, от теб зависи.

Каквото да решиш, е все едно.

А вярата във Рая е измама!

Живей го, не прави от него каша!

Повярвай мен, старика: сто на сто

е повече от сигурно, че няма,

да ти налеят друга, втора чаша!“

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.